สะพานข้ามแม่น้ำสนามบินน้ำ
เชื่อมถนนราชพฤกษ์ตะวันตก-ทช.ลงมือศึกษารายละเอียด,นายดรุณ แสงฉาย อธิบดีกรมทางหลวงชนบท (ทช.) เปิดเผยว่า ทช.กำลังเตรียมแผนงานโครงการสะพานสนามบินน้ำ ข้ามแม่น้ำเจ้าพระยาและโครงข่ายถนนต่อเชื่อม ระหว่างถนนราชพฤกษ์ทางด้านตะวันตก และถนนสนามบินน้ำทางด้านตะวันออก เพื่อเสนองบประมาณในการทำการศึกษารายละเอียดโครงการในปี 2559 วงเงินประมาณ 5-6 ล้านบาท ซึ่งโครงการดังกล่าวเป็นหนึ่งในแผนแม่บทโครงการสะพานข้ามแม่น้ำเจ้าพระยาของสำนักงานนโยบายและแผนการขนส่งและจราจร (สนข.) โดยมีระยะเวลาศึกษารายละเอียด 1 ปี ทั้งนี้ การศึกษาเบื้องต้น โครงการสะพานสนามบินน้ำ จะประกอบด้วย โครงการสะพานข้ามแม่น้ำเจ้าพระยาและโครงข่ายถนนต่อเชื่อมระหว่างถนนราชพฤกษ์ทางด้านตะวันตก และถนนสนามบินน้ำทางด้านตะวันออก เชื่อมต่อถนนติวานนท์และถนนวิภาวดีรังสิต มีวัตถุประสงค์ช่วยกระจายปริมาณการจราจรจากสะพานพระนั่งเกล้า และสะพานพระราม 4 โดยประมาณการลงทุนรวม 33,603 ล้านบาท แบ่งเป็นค่าก่อสร้างรวม 9,574 ล้านบาท ค่าเวนคืนที่ดินและสิ่งปลูกสร้างรวม 25,278 ล้านบาท ประกอบด้วยตอนที่ 1 ช่วงถนนกาญจนาภิเษก (ด้านตะวันตก) ถึงถนนราชพฤกษ์ ค่าก่อสร้าง 813 ล้านบาท ค่าเวนคืนที่ดินและสิ่งปลูกสร้าง 5,553 ล้านบาท รวม 6,366 ล้านบาท, ตอนที่ 2 ถนนราชพฤกษ์ ถึงถนนติวานนท์ ค่าก่อสร้าง 3,386 ล้านบาท ค่าเวนคืนที่ดินและสิ่งปลูกสร้าง 5,505 ล้านบาท รวม 8,891 ล้านบาท, ตอนที่ 3 ถนนติวานนท์ถึงถนนวิภาวดีรังสิต ค่าก่อสร้าง 4,126 ล้านบาท ค่าเวนคืนที่ดินและสิ่งปลูกสร้าง 14,220 ล้านบาท รวม 18,346 ล้านบาท,อธิบดีกรมทางหลวงชนบท กล่าวว่า สะพานสนามบินน้ำถือเป็นโครงการที่มีความสำคัญในลำดับต้นๆ ที่จะช่วยระบายการจราจรข้ามแม่น้ำเจ้าพระยาที่มีปริมาณเพิ่มขึ้นมาก โดยแนวเส้นทางถนนเชื่อมต่ออาจจะต้องผ่านชุมชน ทำให้งบเวนคืนค่อนข้างสูง ซึ่งเมื่อได้ศึกษารายละเอียดแล้วจะพิจารณาความเหมาะสมและหาแนวทางที่จะลดผลกระทบต่อประชาชนให้เดือดร้อนน้อยที่สุด.
นายดรุณ แสงฉาย อธิบดีกรมทางหลวงชนบท (ทช.) เปิดเผยว่า ทช.กำลังเตรียมแผนงานโครงการสะพานสนามบินน้ำ ข้ามแม่น้ำเจ้าพระยาและโครงข่ายถนนต่อเชื่อม ระหว่างถนนราชพฤกษ์ทางด้านตะวันตก 
สะพานข้ามแม่น้ำสนามบินน้ำ,ดรุณ แสงฉาย,ราชพฤกษ์ตะวันตก,แม่น้ำเจ้าพระยา,สะพานสนามบินน้ำ